cyanic-selkie/wikianc huggingface dataset:
Abdus Salam
Barndom og utdanning
Han tok sin doktorgrad i teoretisk fysikk ved Cambridge universitetet. Doktoravhandlingen inneholdt grunnleggende arbeid i kvanteelektrodynamikk. Da dette arbeidet ble utgitt i 1951, hadde han allerede fått seg et internasjonalt renommé og Adams Prize.
Videre karriere
Han vendte tilbake til Government College i Lahore som professor i matematikk fra 1951 til 1954 og reiste deretter tilbake til Cambridge som foreleser i matematikk.
På begynnelsen av 1960-tallet spilte Salam en meget viktig rolle i opprettelsen av Pakistan Atomic Energy Commission (PAEC) – atomforskningsorganet i Pakistan – og Space and Upper Atmosphere Research Commission (SUPARCO) – romforskningsorganet i Pakistan. Her var han både grunnlegger og direktør. Han medvirket også til å sette opp fem Superior Science-høyskoler i Pakistan for å fremme vitenskap i landet.
Salam var overbevist om at «vitenskapelige tenkemåter er menneskehetens felles arv», og at utviklingsland trengte å hjelpe seg selv ved å investere i sine egne forskere som fremmet utviklingen i landene og dermed redusere gapet mellom nord og sør. Dette ville samtidig bidrag til en mer fredelig verden. Salam grunnla også Third World Academy of Sciences (TWAS) og var en ledende figur i etableringen av en rekke internasjonale sentre dedikert til fremgang for vitenskap og teknologi.
I 1956 ble han invitert til å bli medlem av styret ved Imperial College London, hvor han og Paul Matthews bidro til å skape en livlig gruppe av teoretisk fysikere. Han forble professor ved Imperial til sin bortgang. I 1959 ble han den gang den yngste Fellow of the Royal Society, i en alder av 33.
I 1998 utgav Pakistan et frimerke som bærer hans portrett som en del av en frimerkeserie med tittelen "Scientists of Pakistan."
Religiøs tilhørighet
Professor Abdus Salam hørte til Ahmadiyya Muslim Jama'at. Siden denne retningen i islam er kontroversiell for mange sunnimuslimer, fikk han heller aldri den respekt fra den pakistanske regjeringen under diktatoren Zia-ul-Haq som han fortjente. Selv om han var en from muslim hele sitt liv, førte en lov vedtatt i 1984 av regjeringen i Pakistan under general Zia-ul-Haq, til at teksten på hans gravstein ble endret fra det opprinnelige «Første muslimske nobelprisvinner» til å lyde «Første nobelprisvinner».
Han så religion som en integrert del av sitt vitenskapelige arbeid. En gang skrev han:
Ettermæle
Salam ble begravd på gravlunden Bahishti Maqbara i Rabwah, ved siden av sine foreldre.
Dr. Abdus Salam anses for å være ett av de mest prominente teoretisk fysikere og astrofysikere som stammer fra Pakistan, og han er også kjent som «den ukjente helten» av det kjernefysiske Pakistan.
Arbeidet til Salam og hans teorier hadde og har fremdeles omfattende innflytelse. Han er betraktet som en av de mest respekterte vitenskapsmenn i Pakistan. Hans vitenskapelige teorier og innsats gav ham kjendisstatus i Pakistan og i andre islamske land.
Et stort flertall av pakistanske vitenskapsmannen betrakter ham som vitenskapens far i landet. Hans innflytelse lever videre i hjertene til det pakistanske folket. I 1998 utstedte regjeringen i Pakistan et frimerke for å ære Abdus Salams bidrag og tjenester for vitenskapen.
Dokumentarfilmer
Det er lagd to dokumentarfilmer om Abdus Salam. Pilgrim Film utga i 2011 filmen «The Dream of Symmetry» i september 2011, regissert av Diego Cenetiempo. LLC startet arbeidet med en dokumentar i 2004, to år etter at produsentene fikk ideen til filmen. Dette prosjektet ble finansiert av donasjoner, og filmen «Salam: The First ****** Nobel Laureate» ble utgitt i 2018, med regi av Anand Kamalakar.
Harold Rainsford Stark
Tidlige år og start på karrieren
Stark ble utpekt til det amerikanske marineakademiet i 1899 og tok eksamen i 1903. Som kadett fikk han kallenavnet "Betty" etter Elizabeth Page Stark, revolusjonsgeneralen John Starks kone, som ble minnet på daværende tidspunkt. Fra 1907 til 1909 gjorde Stark tjeneste ombord på slagskipet USS Minnesota før og under den amerikanske atlanterhavsflåtens store verdensomseiling.
Første verdenskrig
Etterfølgende gjorde Stark tjeneste i torpedobåter og jagere, blant annet som sjef for den asiatiske flåtens torpedobåtsflotille i 1917 da disse små og gamle jagerne seilte fra Filippinene til Middelhavet for å delta i operasjoner under første verdenskrig. Stark gjorde tjeneste under lederen av den amerikanske flåten i Europa fra november 1917 til januar 1919.
Mellomkrigsårene
Etter krigen var Stark nestkommanderende på slagskipene USS North Dakota og West Virginia, han studerte på krigsskolen (Naval War College), hadde kommandoen over ammunisjonsskipet USS Nitro og gjorde tjeneste i stillinger vedrørende marineartilleri.
I slutten av 1920-årene og inntil midten av 1930-årene hadde han rang av kommandør og gjorde tjeneste som stabssjef for sjefen for jagerne i slagflåten, ordonnans for marineministeren og sjef for slagskipet USS West Virginia. Fra 1934 til 1937 var han som kontreadmiral sjef for marinens kontor og lager for våpen. Deretter var han fra juli 1938 sjef for 3. krysserdivisjon og sjef for krysserne i slagflåten med rang av viseadmiral.
Operasjonssjef og starten på andre verdenskrig
I august 1939 ble Stark sjef for marinens operasjonsavdeling med rang av admiral. I denne stillingen førte han tilsyn med marinens ekspansjon i 1940 og 1941, og dets involvering i en uerklært krig mot tyske ubåter i Atlanterhavet i siste halvdel av 1941. Det var på dette tidspunktet at han forfattet Plan Dog memo, som dannet grunnlaget for den amerikanske Europa først-politikken.
Hans mest kontroversielle innsats dreide seg om den stigende plagen som de japanske styrkene utgjorde i tiden før USA ble bombet inn i krigen med angrepet på Pearl Harbor. Kontroversen handler om hvorvidt han og hans direktør for krigsplanlegging, admiral Richmond K. Turner, ga tilstrekkelig informasjon til admiral Kimmel, lederen av Stillehavsflåten i Pearl Harbor, om de japanske bevegelsene i etteråret 1941 til at Kimmel kunne forutse et angrep og ta de nødvendige forholdsreglene for å imøtegå det.
Kommandør (senere kontreadmiral) Edwin T. Layton var Kimmels viktigste etterretningsoffiser (senere også admiral Chester W. Nimitz' etterretningsoffiser) da angrepet fant sted. I sin bok And I Was There: Pearl Harbor and Midway—Breaking the Secrets fra 1985 fastholdt Layton at Stark ga meningsløse råd i denne perioden, tilbakeholdt avgjørende informasjon etter krav fra sin direktør for krigsplanlegging, admiral Turner, viste frykt i håndteringen av japanerne og unnlot å levere noe som helst som kunne brukes av Kimmel.
Etter Pearl Harbor
Som sjef for marinens operasjoner holdt Stark øye med kampoperasjonene mot Japan og aksemaktene som begyndte i desember 1941.
I mars 1942 ble Stark avløst som operasjonsjef av admiral Ernest J. King. Han dro til England den følgende måneden, hvor han ble sjef for de amerikanske marinestyrkene i Europa.
Fra sitt hovedkvarter i London styrte admiral Stark marinens store oppbygning i England og de amerikanske marineoperasjonene og treningsaktivitetene på den europeiske siden av Atlanterhavet. Han fikk ytterligere tittel av øverstkommanderende for 12. flåte i oktober 1943 og han hadde oppsyn med marinens deltagelse i landingen i Normandie i 1944. Admiral Stark etablerte og fastholdt nære forbindelser med Storbritannias sivile og maritime ledere og også med ledere av andre allierte makter. Fra august 1945 og frem til han forlot aktiv tjeneste i april 1946 gjorde han tjeneste i Washington D.C. og bosatte seg i byen etter sin pensjonering.
Etter krigen
Han hadde et familiesommerhus ved Lake Carey i Tunkhannock, Pennsylvania nord for sin fødeby Wilkes-Barre i mange år, og fløy dit i sjøfly i helgene da han var i aktiv tjeneste. Huset står fortsatt på sjøens vestlige bredde.
Erindring
Fregatten USS «Stark» ble oppkalt etter admiral Stark.
Ketil Høegh
Teater
Høegh har bakgrunn fra amatørteater og skolerevyer (Bragerevyen) i Tromsø. Han gikk ut fra Statens teaterhøgskole i 1982 og ble først tilsatt ved Nordland teater. Av roller der kan nevnes Lennie i John Steinbecks Om mus og menn.
Fra 1984 var Høegh tilsatt ved Rogaland teater. Her spilte han blant annet Stanley Kowalski i Tennessee Williams: En sporvogn til begjær, Oberon i En midtsommernattsdrøm og den mannlige hovedrollen i Slakteren av Franz Xaver Kroetz.
Ved Hålogaland teater
Sentrale roller har vært:
Instruktør og forfatter
Høegh har også skrevet og framført egne forestillinger: Han har videre vært instruktør for flere lokale revyer i Tromsø (Revymafiaen), for «Milleniumsvorspiel» på Kulturhuset i Tromsø og for Harold Pinter: Fødselsdagsselskapet på Nordland teater (2003).
I 2007 satte han opp Patrick Süskind: Kontrabassen under Festspillene i Nord-Norge. Høegh har tilrettelagt skuespill til nordnorsk språkdrakt, f.eks Hamsuns Benoni og Rosa. Han har også hatt egne serier i Barnetimen i NRK Radio.
Film og TV
Høegh har medvirka i flere norske filmer, blant annet Knut Erik Jensens filmer Stella Polaris (mannlig hovedrolle, 1993) og Brent av frost (Einar, 1997). Han hadde også rollen som Sigurd Høyvannsbukser i Brødrene Dal og vikingsverdets forbannelse (2010). I Kongens nei (2016) spilte han utenriksminister Halvdan Koht og i Kings Bay (2017) statsadvokaten.
Fra TV er han kjent for rollene som Steinar Lindbekk i tv-serien Offshore (NRK 1996–99) og som Brynjar i Himmelblå (NRK 2008–10). Han har også vært med i seriene Ved kongens bord (2005) og Sejer - svarte sekunder (2006).
Høegh har i 2008 regissert to kortfilmer: Betydningen, basert på en novelle av Kjell Askildsen (premiere oktober 2008), og You'll never walk alone, i manussamarbeid med Endre Lund Eriksen (premiere under Tromsø internasjonale filmfestival i januar 2009).
Shozo Makino
Shozo Makino (født 15. mai 1915, død 12. februar 1987) var en japansk svømmer som deltok i de olympiske leker 1932 i Los Angeles og 1936 i Berlin.
Makino vant en olympisk sølvmedalje i svømming under OL 1932 i Los Angeles. Han kom på andreplass på 1500 meter fri med tiden 19.14,1 bak sim landsmann Kusuo Kitamura.
Fire år senere, under OL 1936 i Berlin kom han på tredjeplass på 400 meter fri bak amerikaneren Jack Medica og Shumpei Uto fra Japan.
Roger Bernt Silden
Roger Bernt Silden (født 31. oktober 1949) er en norsk lokalpolitiker som representerer Arbeiderpartiet (Ap). Han var ordfører i Vågsøy kommune i Sogn og Fjordane fra 1999 til 2011.
I protest mot behandlingen av sykehussaken i Sogn og Fjordane opplyste Silden i 2010 at han melde seg ut av Arbeiderpartiet. I perioden 2011-2015 var han likevel vararepresentant til kommunestyret for Arbeiderpartiet og er innvalgt som representant for Arbeiderpartiet i Vågsøy kommunestyre for perioden 2015-2019.
Roger Bernt Silden er ingeniør av utdannelse.
Avskrivning
Avskrivning er en kostnadsføring av verdifall eller slit og elde på anleggsmidler som eies på slutten av regnskapsperioden. Når en bedrift investerer i større anleggsmidler, kan bedriften etter fastsatte regler velge om den vil kostnadsføre utgiftene i årets driftsregnskap, eller om bedriften vil avsette kostnaden i balansen som en langsiktig kapitalkostnad, og så foreta avskrivning av denne avsetningen med en andel av totalkostnaden hvert år. Avskrivning av større avsetninger i årlige rater gjøres når man foretar store, langsiktige investeringer som ikke av natur er årlige og representative for årets kostnadsnivå. Avskrivningen er altså årets kostnadsføring av en avsetning i regnskapet.
Skattemessige avskrivninger
Varige og betydelige driftsmidler som verdiforringes på grunn av slit og elde gjennom bruk i inntektsgivende arbeid, skal avskrives etter saldometoden. I Norge fastsetter Stortinget årlig maksimale avskrivningssatser som avgjør hvor mye man kan avskrive varige og betydelige driftsmidler med. Definisjonen av dette er regulert i skatteloven § 14-40 (1) a som sier at driftsmiddel regnes som varig når det ved ervervet antas å ha en brukstid på minst tre år. Det regnes som betydelig når kostpris er 15 000 kroner eller høyere. Dersom begge disse vilkårene er oppfylt, skal kostnadsføringen skje gjennom saldoavskrivninger. Grunnlaget for saldoavskrivninger er driftsmidlets saldo ved årets slutt.
Regnskapsmessige avskrivninger
I bedriftens formelle finansregnskap (og i prisrapporten for børsnoterte selskaper) baseres avskrivningene normalt på historisk kostnad (anskaffelseskostnad) og må gjøres etter en fornuftig avskrivningsplan. Normal avskrivningstid for inventar, datamaskiner osv, er normalt fra 3-10 år. Mer varige driftsmidler som kjøretøyer, maskiner, bygg mv. avskrives ofte over 10-40 år. Avskrivningstiden skal i størst mulig grad gjenspeile driftsmidlets faktiske økonomiske levetid. Bedriften må estimere levetiden ut fra fornuftige forutsetninger og er gjenstand for stor grad av skjønn. I internregnskaper står man derimot helt fritt da man ikke er underlagt regnskapsmessige- og skattemessige bestemmelser i den interne rapporteringen.
Forskjell mellom regnskapsmessig og skattemessig resultat
Det regnskapsmessige resultatet i et foretak er ikke nødvendigvis lik det skattemessige resultatet. Regnskapslovens regler tillater atskillig bruk av skjønn, slik som regnskapsmessige avskrivninger etter en fornuftig plan. Dette gjør skattereglene i svært liten grad (klart regulert i skatteloven). Det regnskapsmessige årsresultatet korrigeres iht. gjeldende skatteregler, slik at man kommer frem til skattepliktig årsresultat. Det vil da oppstå en forskjell mellom regnskapsmessige og skattemessige verdier i balansen, som enten vil være midlertidig eller permanent. Ut fra dette får vi poster i regnskapet som utsatt skatt og utsatt skattefordel. Dette ivaretar vurderingsforskjeller mellom regnskapslov og skattelov.
Begrepet kan brukes slik i et årsregnskap:
Den aztekiske trippelalliansen
Den aztekiske trippelalliansen, også kjent som Det aztekiske riket, begynte som en allianse mellom de tre nahuiske bystatene (altepeme) Tenochtitlan, Texcoco og Tlacopan 13. mars 1428 i og rundt Mexicodalen. Alliansen blei danna av den seirende parten etter en borgerkrig mot den dominerende bystaten Azcapotzalco. Tenochtitlan tok raskt rollen som den dominerende av de tre allierte bystatene. Etter dannelsen underla Trippelalliansen seg en rekke nye landområder, og hadde på det meste kontroll over det meste av det som i dag er det sentrale Mexico, samt enkelte fjerntliggende områder. Trippelalliansen blei nedkjempa 13. august 1521 av spanske erobrere under ledelse av Hernán Cortés.
Malchiel Gruenwald
Malchiel Gruenwald (født 1882 i Ungarn, død 1958) var en jødisk amatør-journalist, frimerkesamler og høyreorientert aktivist som kom i offentlighetens søkelys da han i 1953 anklaget en israelsk statsansatt som het Rudolf Kastner for å ha samarbeidet med nazistene under holocaust.
Bakgrunn
Han vokste opp i Tyskland, men i 1938 emigrerte han til Palestina sammen med sin kone og deres to barn. Der slo han seg ned i Jerusalem der han kjøpte hotell som het «Hotel Østerrike». Hotellet hadde ti rom, og han drev det sammen med sin kone.
Politiske pamfletter
På begynnelsen av 1950-tallet bestemte Gruenwald seg for å vie sine siste år til journalistikk, men det var ikke noen aviser eller tidsskrifter som ville ansette ham. Derfor begynte Gruenwald for seg selv å publisere en mer eller mindre ukentlig tresiders hefte.
Bladet hans fikk tittelen Michtavim el haveray be'Mizrahi som betyr Brev til mine venner i Mizrahi. Disse pamflettene var nesten alltid et angrep på personer som han mente var korrupte, på religiøse embetsmenn som etter hans mening ikke var verdig deres posisjoner og om grådige offentlige tjenestemenn.
Gruenwald skrev om forskjellige ledere av forskjellige religiøse grupper, ministre og medlemmer av Knesset og flere politikere fra de aller fleste politiske partiene, særlig de som var fra det regjerende partiet Mapai. Noen av personene han skrev om i pamflettene sine truet med å saksøke ham for injurier, så Gruenwaled måtte skrive en offentlig unnskyldning, som ble publisert i Café Wien som okkuperte store deler av første etasjen på hotellet hans.
Rettsforfolgelse, frikjennelse
I august 1952 publiserte han pamflett nummer 51. Denne gangen anklaget han Rudolf Kastner for å ha samarbeidet med SS-offiseren Adolf Eichmann under andre verdenskrig. Gruenwald hevdet at Kastner sitt samarbeid med nazistene hadde resultert i dødsfall på minst 400 000 jøder i Ungarn, og at han under Nürnbergprosessen hadde vitnet til fordel for SS-offiser Kurt Becher og reddet ham fra straff for sine krigsforbrytelser.
Den israelske regjeringen saksøkte Gruenwald for ærekrenkelser på Kastners vegne. Dette resulterte senere i en rettssak som varte i mer enn to år. Rettssaken endte i 1955 med en frifinnelse av Gruenwald, og det ble fastslått at Kastner faktisk hadde som dommeren uttalte: "solgt sin sjel til djevelen".
Grunnlaget for påstanden og dommerens uttalelse var at Kastner hadde samarbeidet med flere SS-offiserer, deriblant Adolf Eichmann. Ifølge dommeren hadde Kastner sviktet det ungarske jødiske samfunnet for å redde noen få hundre jødiske rikfolk. Kastner ble kort tid etter dommen myrdet av høyreekstreme jøder.
Smarty Mart
Smarty Mart er en Wal-Mart-type forretning fra den animerte Disney Channelserien Kim Possible.
I episoden Low Budget blir Kims bukser ødelagt, og hun ender opp med å kjøpe erstatning på Smarty Mart. Doktor Drakkens hjernevaskshampoo var også å finne i hyllene på Smarty Mart. Club Banana og Smarty Mart eies av samme konsern, men Kim har lite til overs for sistnevnte fordi det er for «tilbudisk» og ikke følger trendene.
Ron Stoppable er Smarty Mart-entusiast, og handler ofte der. det var også der han kjøpte Rufus
Opuntia
mange; se teksten
Opuntia er en slekt i kaktusfamilien. Den omfatter over 300 arter, som er spredt utover nesten hele det amerikanske kontinentet. Den mest kjente arten er fikenkaktusen, hvis frukter er spiselige.
Ostrau (Sachsen)
Før kretsreformen i Sachsen i 2008 var den en del av Landkreis Döbeln. Kommunen er en del av forvaltningsfellesskapet Ostrau.
EM i curling 1996
Curling-EM 1996 ble arrangert 30. november – 7. desember 1996 i Hvidovre i København i Danmark.
Det deltok 18 lag for herrer og 16 lag for kvinner.
Herrer
På det norske laget spilte Tormod Andreassen, Stig-Arne Gunnestad, Niclas Järund, Kjell Berg og Flemming Davanger.
Kvinner
På det norske laget spilte Dordi Nordby, Marianne Haslum, Marianne Aspelin, Kristin Løvseth og Hanne Woods.
EM i curling 1995
Curling-EM 1995 ble arrangert 9. desember – 16. desember 1995 i Sportzentrum i Grindewald i Sveits.
Det deltok 19 lag for herrer og 16 lag for kvinner.
Poy Poy 2
Poy Poy 2 er et multiplayer action spill utviklet av Konami for PlayStation. Det ble sluppet ut i 1998, og er en oppfølger av Poy Poy.
Spillet er grafisk likt Poy Poy, men du har mulighet til mer magi og slåssteknikker.
Spillets hensikt er å ta ut de andre spillerne på en liten bane, ved å kaste steiner, raketter, bokser, trær og til og med hverandre, til sistemann står. Men det er også muligheter for lag.
Hva nå – lille mann?
Hva nå – lille mann? (originaltittel: Kleiner Mann, was nun?) er en roman av den tyske forfatteren Hans Fallada. Boka ble et gjennombrudd for forfatteren da den kom i 1932, og den ble raskt oversatt til en rekke språk. På norsk kom boka ut på Aschehoug året etter i oversettelse ved Arnulf Øverland, med tittelen Hvad nu, unge mann?
Handling
Romanen gir et bilde av Tyskland i mellomkrigstida, før Hitlers statskupp, med massearbeidsløshet, klassemotsetninger og vanskelige kår for folk flest. Første del av boka foregår i en liten provinsby i Pommern, mens det meste av handlinga er lagt til Berlin. Hovedpersonen er en mann av småborgerskapet – «en ganske alminnelig liten handelsfunksjonær, som meget tidlig fikk vite at han ikke var noe særlig – bare et lite dyr som man kan la leve eller krepere, det er virkelig ikke så betydningsfullt.» Samtidig som småborgerne tviholder på sin fattigfornemhet og kjemper hardt for å holde en avstand til arbeiderne, er de også mer sårbare: De mangler den solidariteten og den fagorganiseringa som er arbeidernes styrke, og kan styrtes ned i avgrunnen av en lunefull sjef: «Vi er alene. Og de andre som er av samme sorten, de er også alene. Men alle innbiller de seg noe. Hvis vi enda var arbeidsfolk! De sier kamerat til hverandre og hjelper hverandre. .»
23 år gamle Johannes Pinneberg er kontorist i en såvare- og gjødselhandel på det vesle stedet Ducherow i Pommern. Den ett år yngre kjæresten Emma Mörschel er blitt med barn, og de finner ut at de må gifte seg. Emma, eller «Tuppa» («Lämmchen») som Pinneberg helst kaller henne, er av solid arbeiderklassefamilie, og Pinneberg må på vegne av sin stand finne seg i å bli tatt i skole av sin sosialistiske svigerfar og svoger. De anklager funksjonærforbundet for å være et gult forbund.
Det viser seg at hans bange anelser slår til. Lønna hos Mandel er ikke stort mer enn det halve av hva mora har forespeilet, mens hun på sin side forlanger en ublu husleie – tatt i betraktning at Emma må gjøre alt husarbeid hos svigermora, som holder stort hus nettene igjennom. For Johannes og Emma er dagene prega av evige overlegninger om hvordan de skal få endene til å møtes når barnet kommer, samtidig som de drømmer om alle tingene de trenger for å leve nett, men som de sannsynligvis aldri kommer til å få råd til å kjøpe seg. Det som tross alt gjør livet lett og lyst, er den aldri sviktende beundringa og kjærligheten de føler for hverandre.
Da det en dag kommer for en dag at mora driver en slags finere bordell, og at hun annonserer i avisene, blir det umulig å bli boende. Emma traver byen rundt for å finne en rimelig leilighet, og en stund er hun farlig nær arbeiderkasernene – før det ved et tilfelle dukker opp noe utenom det vanlige. Men alt er bare en utsettelse. Tidene er slik at hver og en prøver å kravle seg over de andre, for ikke sjøl å havne helt underst. Ærlig arbeid til fastsatte tariffer og på anstendige vilkår eksisterer ikke lenger. Nei, hvis De forlanger sånn luksus i dag … et fast arbeid uten svindel og løgn …
Pinneberg nekter å gjøre seg til kjeltring, og må likevel oppleve å bli behandla som en kjeltring bare på grunn av sitt etter hvert loslitte utseende. Som andre i hans situasjon står han og vipper mellom kommunismen og nazismen. I romanen Hva nå – lille mann? viser Fallada med stor innsikt hvilke forhold som beredte grunnen for nazismen i Tyskland på 1930-tallet.
Alf Richard Kraggerud
Alf Richard Kraggerud (født 29. oktober 1969) er en norsk fiolinist, dirigent og musikkpedagog fra Oslo.
Hva nå – lille mann?
Handling
Ny norsk oversettelse ved Nina Zandjani i 2013 med tittelen Lille mann - hva nå?.
Alf Richard Kraggerud
I 1994 stiftet han Valdres Sommersymfoni, et kurs og en festival som i 2014 har vokst til å Nord-Europas største kurs for klassiske musikktalenter. Han er mest kjent som fiolinpedagog og har vært læreren til flere av Norges mest kjente fiolinister i dag. Kraggerud fikk Lindemanprisen i 2017.
Buschhaus kraftverk
De totale CO2-utslippene i 2008 var ca. 2 270 600 tonn, mens det samme årets kvote som var 1,518 mill tonn.
Matthias Jacob
Matthias Jacob (født 2. april 1960 i Tambach-Dietharz) er en østtysk tidligere skiskytter.
Han debuterte på DDRs skiskytterlandslag tidlig på 1980-tallet. Under OL 1984 i Sarajevo tok han bronse på sprintdistansen. Han deltok i seks verdensmesterskap, og ble tre ganger verdensmester på stafett (1981, 1986 og 1987. Hans beste individuelle resultat var sølv på sprinten i 1987.
Han er gift med Carola Jacob, som ble olympisk mester på stafett i 1980, som Carola Anding.
Albert van de Weghe
Albert «Al» Vande Weghe (født 28. juli 1916 i New York, død 13. august 2002 i Tulsa i Oklahoma) var en amerikansk svømmer som deltok i de olympiske leker 1936 i Berlin.
Weghe vant en olympisk sølvmedalje i svømming under OL 1936 i Berlin. Han kom på andreplass i finalen på 100 meter rygg, 1,8 sekund bak sin landsmannen Adolph Kiefer som vant med tiden 1.05,9 ny olympisk rekord.
Senter for sjeldne diagnoser
Senter for sjeldne diagnoser er et landsdekkende og tverrfaglig kompetansesenter ved Oslo Universitetssykehus, Rikshospitalet, som samler, bygger opp og sprer kompetanse om mer enn 100 sjeldne diagnoser.
Senter for sjeldne diagnoser jobber tverrfaglig og har i dag cirka 30 medarbeidere med utdannelse innen medisin, helse-, sosial- og samfunnsfag. Senteret tilbyr informasjon, rådgivning og kursvirksomhet om sjeldne diagnoser. Tjenesten er rettet mot brukere, pårørende og fagpersoner som enten har eller arbeider med sjeldne diagnoser.
Alle kan ta direkte kontakt med senteret uten henvisning eller spesielle avtaler.
Organisering
Senter for sjeldne diagnoser er organisert som ett av fire nasjonale kompetansesentre i Avdeling for sjeldne diagnoser (NKS) i Barne- og ungdomsklinikken (BAR) ved Oslo universitetssykehus HF (OUS). Senteret er også del av den Nasjonale kompetansetjenesten for sjeldne diagnoser (NKSD) – en felles koordineringsenhet for sjeldne diagnoser i Norge.
Athabasca Valles
Athabasca Valles er en flomkanal på Mars, skåret inn i overflaten av en katastrofal flom. Det er en av de yngste kjente av disse strukturene, trolig dannet i nyere geologisk fortid på Mars. Flommen produserte karakteristiske «tåredråpe»-landformer lignende de som finnes i Channeled Scablands i USA, på jorden. Det er antatt at disse landformene ble dannet som avsetningsprosesser hvor flomvannet avga sedimenter bak motstandsdyktig berggrunn og kratre. Kilden til flomvannet er antatt å være Cerberus Fossae ved 10° N and 157° E. Grunnvann kan ha blitt fanget under en kryosfære som ble brutt da fossaen ble dannet.
Chayote
Ordet chayote kommer fra nahuatl chayohtli.
Wiltersens Wærste
Diagon_Alley
Tlacopan
Tlacopan, også kjent som Tacuba, var en tepanekisk bystat (altepetl) ved den vestlige bredden av Texcocosjøen i Mexico. Den ble grunnlagt av Tlacomatzin på 1200-tallet.
Til å begynne med var Tlacopan del av tepanekernes rike, skjønt som vasallstat under den nært tilleggede Azcapotzalco. Dette endret seg da kongen av Azcapotzalco døde; da ble i 1428 Den aztekiske trippelalliansen inngått sammen med Tenochtitlan og Texcoco. Byen vokste imisdlertid aldri til noen betydelig by, til tross for sin troskap til alliansens mektigere parter.
Alliansen varte fram til 1521, da den ble nedkjempet av de spanske conquistadorene anført av Hernán Cortés. Da ble byen Tlacopan ødelagt.
Tlacopans territorium er i dag en del av Mexico by.
Navnet Tlacopan er nahuatl og betyr «Blomsterplante på flat bakke».
Asbjørn Holm
Asbjørn Antoni Holm (født 9. april 1921 i Alsvåg, død 4. februar 2001) var en norsk politiker (Sosialistisk Folkeparti (SF)) som var stortingsrepresentant i periodene 1961–1969 for fra Nordland.
Redningsskipper
I sitt yrkesliv var Holm fisker og senere skipper på ei redningsskøyte. Han ble også distriktssekretær i Redningsselskapet.
Fylkesvei 7968
Fylkesvei 7968 går mellom Karvik og Sekkemo i Kvænangen kommune. Veiens lengde er 38,9 km.
Veien var tidligere en del av europavei 6 fram til Sørstraumen bru ble åpnet sommeren 1980.
Frem til 2019 hadde veien betegnelsen fylkesvei 367 (Troms).
Zdeňka Pešatová
Zdeňka Pešatová (født 18. januar 1999 i Jablonec) er en tsjekkisk skihopper, som representerer JKL Desná.
The Fat of the Land
The Fat of the Land er det tredje studioalbumet av The Prodigy, utgitt 30. juni 1997 på selskapet XL Recordings.
I Norge kom albumet inn på listen i uke 28/1997, hvor den oppnådde 1.-plass de to første ukene. Den var på listen i tilsammen 19 uker og gikk ut uke 4/1998 med en 38.-plass.
Kommunenummer
Kommunenummer er nummer for å identifisere kommuner eller kommunefrie områder. Eksempel på andre måter å identifisere områder er postnummer, NUTS-koder eller FIPS-koder i USA.
Nils Petter Støyva
Nils Petter Støyva (født 28. mars 1962 på Blakset i Stryn kommune) er en norsk lokalpolitiker fra Arbeiderpartiet. Han var ordfører i Stryn kommune i Sogn og Fjordane fra 1999 til 2011. Han ble valgt inn i kommunestyret første gang i 1995 og var da også medlem av formannskapet. Han ble valgt inn i fylkestinget i 2007 og var leder av Sogn og Fjordane Arbeiderparti fra 2009 til 2014.
Kommunenummer
Norge
Kommunenummer i Norge er et firesifret nummer (eks.: 0101) som er unikt for hver kommune i Norge. Numrene brukes til statistiske og andre forvaltningsmessige oppgaver.
Zdeňka Pešatová
Pešatová debuterte i kontinentalcupen den 18. januar 2015 i Falun, hvor hun endte på en 3.- og 5.-plass i rennene. Tolv dager senere tok hun bronse i lagkonkurransen i Vinter-EYOF 2015 i Vorarlberg.
Kommunenummer
Norge
Systemet med kommunenummer ble anvendt for første gang ved folketellingen i 1946. De to første sifrene i nummersystemet er fylkesnummeret som angir hvilket fylke kommunene tilhører, 01 er Østfold, 02 er Akershus, osv., mens de to siste er løpende innen fylket. For eksempel, har Bærum kommunenummer 0219, som angir at den har kommunenummer 19 i fylke nummer 02 (Akershus).
I 1946 var det tre typer kommuner i Norge: Kjøpsteder, ladesteder og herredskommuner. Kommuner som i 1946 var kjøp- eller ladesteder fikk tredjesiffer null, f.eks. 1301 Bergen (som fikk nytt nr 1201 da kommunen ble innlemmet i Hordaland i 1972), mens det for herredskommuner løper fra nn11 i geografiske sekvenser, basert på den gamle inndelingen i fogderier. For eksempel, var kommunenumrene i Sør-Trøndelag tildelt etter fire hovedinndelinger (tilsvarende fogderier) fra kysten og innover i fylket, og innenfor disse fra syd til nord. Således løp kommunenumrene først langs kysten fra Hemne til Osen (i tidligere Fosen fogderi), deretter fra Oppdal til Orkdal (Orkedalen fogderi), så fra Røros nordover Gauldalen (Guldalen fogderi), og til slutt langs Trondheimsfjorden fra Leinstrand og videre østover til Tydal (Strinden og Selbu fogderi). I 1952 ble kjøpsteder og ladesteder slått sammen til kategorien bykommuner, men de inngikk administrativt ikke i fylkeskommunene før i forbindelse med kommunereformen fra 1964.
En del mindre byer ble ved sammenslåing med omliggende herredskommuner «degradert» til herredskommuner, for eksempel fikk tidligere 1701 Levanger det gamle nummeret til 1719 Skogn, slik at den nye kommunen (med byen Levanger) ble 1719 Levanger. I utgangspunktet var dette en hestehandel med fylkeskommunene som fryktet tap av skatteinntekter om mange herredskommuner inngikk i utvidede bykommuner, som altså ikke inngikk i fylkeskommunene før i 1964. Når det likevel skjedde er det rart at ikke for eksempel Levanger fikk beholde bynummeret, slik som de andre byene Steinkjer og Namsos i Nord-Trøndelag. Et annet eksempel er 0701 Svelvik som ble 0711 Svelvik. Et eksempel på det motsatte er 0401 Kongsvinger som i 1964 inngikk i herredskommunen 0421 Kongsvinger, men i 1965 fikk igjen bystatus og sitt gamle bynummer.
Selv om kommuneloven av 1992 likestilte alle norske kommuner, dvs. at skillet mellom by- og herredskommuner ble opphevet, har bruken av 0 som tredjesiffer for bykommuner vedvart. For eksempel fikk nye Kristiansund nummer 1505 etter sammenslåingen med Frei i 2008. Tettsteder som har fått «bystatus» i nyere tid, f.eks. 1135 Sauda i 2008, har likevel ikke fått bynummer av den grunn.
Nummersystemet er historisk og dynamisk, slik at alle enheter som har vært selvstendige kommuner etter 1946 er gitt et eget nummer, det gjelder også svært små enheter, som ladestedet Hvitsten, som hadde felles kommunestyre med Vestby. Kommunenummeret er fast for samme kommunale enhet, dog med et unntak: I 1946 ble Masfjorden tildelt kommunenummer 1265, mens etter opprettelsen av Fedje som egen kommune i 1947 fikk denne nye kommunen nr. 1265 (kanskje fordi den lå lengre vest), mens Masfjorden ble tildelt nytt nr 1266 (som da var ubrukt). I ettertid har kommuner som bare eksisterte innenfor perioden 1837–1946 av statistiske hensyn også fått tildelt eget kommunenummer, eks: 0980 Barbu og 1280 Årstad.
I 1960-årene ble svært mange kommuner slått sammen og den nye enheten fikk gjerne kommunenummeret (og oftest også navn) etter den største (by)kommunen. Eks. 0101 Halden både før og etter sammenslåingen 1. januar 1967, og 0119 Øymark før og 0119 Marker etter sammenslåingen 1. januar 1964. Kommuner som er blitt sammenslått og deretter igjen utskilt som egen kommune (uavhengig av om kommunenummer og/eller område er identisk med før sammenslåingen) har fått nytt kommunenummer. Eks. 0435 Os (1951–1965), 0435 Tolga-Os (1966–1975) og 0441 Os (1976–2007). Noen kommuner har fått endret sitt kommunenummer etter 1970, noe som i 1977 og 1988 innebar gjenbruk av enkelte nummer som tidligere tilhørte andre kommuner. Det gjelder 0516 Heldal (1908–1964), 0701 Svelvik (1845–1964), 0704 Åsgårdstrand (1838–1964), 1523 Synnylven (1838–1964) og 1923 Øverbygd (1925–1963).
Siden 1970-årene er det vanlig at sammenslåtte kommuner får et nytt kommunenummer i stedet for å beholde et av de gamle. For eksempel fikk i 1992 nye Arendal kommunenummer 0906 et nummer som tidligere var ubrukt. Et unntak i så måte er 1804 Bodø som fortsatte som 1804 Bodø også etter innlemmelsen av 1842 Skjerstad i 2005.
Det er fremdeles flere ledige numre i tallseriene, men for Vestfold er bynummer brukt opp og gjenbruk er følgelig nødvendig (som angitt over).
Kommunenumrene er utgangspunktet for åttesifrede grunnkretsnummere der kommunenummeret er de fire første sifrene.
Kommunenumrene er også utgangspunkt for listen Statens institutt for folkehelse har for meldeenheter for smittsomme sykdommer. Hver enhet har sitt eget sekssifrede nummer.
Nye fylkesnummer 2020
Ved regionreformen i 2020 fikk de nye fylkeskommunene nye nummer. Det betydde at også alle kommunene i de respektive fylkene fikk nye nummer; til dels helt nye nummer fordi hvert fylke fikk mange flere kommuner. Viken fylke 30, Drammen 3001; Innlandet fylke 34, Lillehammer 3405 ; Vestfold og Telemark 38, Tønsberg kommune 3803; Vestland fylke fikk 46, Bergen kommune 4601; Trøndelag 50, Trondheim 5001; Troms og Finnmark 54, Tromsø 5401.
Sverige
De svenske kommunenumrene bruker samme prinsipp som de norske, to siffer for län/fylke og to for kommune.
Danmark
I Danmark har kommunenumrene tre siffer. Numrene er oppdelt i grupper på 50 der hovedsetet i hver amt har det første nummeret og de tilhørende kommunene fikk de følgende numrene. Kommunene i amten fikk siden nummer i alfabetisk ordning etter kommunenavn.
Tyskland
I Tyskland har numrene 8 sifre og er oppdelt i fire grupper, XX X XX XXX. De to første sifferne viser hvilken delstat de tilhører, de to gruppene i midten viser regionale tilhørigheter og de siste tre sifrene er den mest lokale enheten.
Zdeňka Pešatová
Hun ble tatt ut i den tsjekkiske troppen til Ski-VM 2015 i Falun, der hun akkurat ikke klarte å kvalifisere seg til normalbakkerennet med en 31.-plass.
Kommunenummer
Østerrike
De østerrikske kommunenumrene har fem sifre, det første nummeret viser hvilken østerriksk delstat kommunen tilhører, de to følgende viser hvilket distrikt de tilhører og de to siste er spesifikke for kommunen.
Sveits
De sveitsiske kommunenumrene har fire sifre og er inndelt i intervaller etter hvilken kanton kommunen tilhører.
Zdeňka Pešatová
Pešatová debuterte i verdenscupen i skihopping den 12. desember 2015 i Nizjnij Tagil i 2015/16-sesongen.
Hun deltok i Vinter-OL for ungdom 2016 på Lillehammer, der Pešatová endte på 10.-plass i normalbakken og 7.-plass i mikslagkonkurransen.
Pešatová ble tatt ut i den tsjekkiske troppen til Ski-VM 2019 i Seefeld. Først deltok hun i lagkonkurransen for kvinner, på lag med Marta Křepelková, Štěpánka Ptáčková og Karolína Indráčková, før hun dagen etterpå forsøkte å kvalifisere seg til normalbakkerennet, men endte akkurat utenfor topp 40 i kvalifiseringen.
Institutt for medisinske basalfag
IMB består per 2015 av fire avdelinger:
Nils Petter Støyva
Etter at han gikk av som ordfører ble han næringsutvikler i Stryn kommune. Fra 2014 er han distriktssekretær i LO Sogn og Fjordane.
Institutt for medisinske basalfag
IMB koordinerer det femårige masterprogrammet i klinisk ernæring, samt deler av profesjonsstudiet i medisin.
Friedrich Münter
Friedrich Christian Carl Heinrich Münter (også kjent som Frederik Münter), (født 14. oktober 1761 i Gotha, død 9. april 1830 i København) var en tysk evangelisk-protestantisk teolog, kirkehistoriker, orientalist, oldtidsforsker, aktiv frimurer, den første moderne forsker på Tempelridderordenen, og biskop i dansk tjeneste. Han var også medlem av Illuminatus-ordenen.
Münter var sønn av Balthasar Münter og bror av skribenten Friederike Brun.
Institutt for medisinske basalfag
Instituttet ledes til daglig av instituttleder Lene Frost Andersen, med instituttrådet som viktigste rådgivende organ.
Nils Petter Støyva
Støyva er utdannet som næringsmiddelingeniør og økonom.
Jamie Lee Curtis
Jamie Lee Curtis (født 1958) er en amerikansk skuespillerinne som huskes fra Halloween-filmene.
Sapote
Sapote (fra nahuatl tzapotl) er et begrep som omfatter flere ulike myke, spiselige frukttyper i Mexico, Mellom-Amerika og det nordlige Sør-Amerika. De fleste, men ikke alle, tilhører sapodillefamilien.
Jamie Lee Curtis
Biografi
Curtis filmdebuterte i Halloween (1978) og hadde på begynnelsen av 1980-tallet en rekke sentrale roller i skrekkfilmer, deriblant Tåken (1980), Prom Night (1980), Terror Toget (1980) og Roadgames (1981). Hennes karriere tok en ny retning i 1983 da hun fikk en av hovedrollene i komedien Rollebyttet. Hun hadde også en sentral rolle i komedien En fisk ved navn Wanda (1988). På 1990-tallet medvirket hun i filmsuksesser som actionfilmen Sanne løgner (1994) og komedien Olme beist (1997). I 1998 gjentok hun rollen som Laurie i Halloween H20: 20 Years Later og dens oppfølger Halloween: Resurrection (2002). Hun gjentok rollen ytterligere to ganger i 2021 og 2022. I 2003 hadde hun en hovedrolle i komedien Freaky Friday.
Curtis tv-debuterte i 1977 i en episode av krimserien Columbo. Hun hadde deretter faste roller i komiserier som Operation Petticoat (1977–1978) og Anything But Love (1989–1992) og har utover dette hatt gjesteopptredener i flere kjent serier og medvirket i flere tv-filmer.
Hun har i løpet av karrieren vunnet to Golden Globes (1989 og 1995), en BAFTA (1984), to Saturn Award (1995 og 2019) og en Oscar (2023). I 1998 fikk hun en stjerne på Hollywood Walk of Fame.
Privatliv
Curtis har siden 1984 vært gift med Christopher Guest. Hun er datter av den kjente skuespilleren Tony Curtis.
Yemenia Flight 626
Yemenia Flight 626 var flyselskapet Yemenias rute fra Sana'a i Jemen til Moroni i Komorene, da det havarerte omtrent klokken 02:50 lokal tid den 30. juni 2009 (23:50 UTC den 29. juni 2009) med 153 mennesker ombord. passasjerene kom fra Paris, med Yemenia flight IY749, på en Yemenia Airbus A330 som stoppet i Marseille Provence Airport i Marseille, Frankrike der noen passasjerer og mannskap gikk av. Etter å ha ankommet Sana'a International Airport i Sana'a i Jemen, gikk passasjerene ombord i en Airbus A310 for flight IY626, som skulle lande på Prince Said Ibrahim International Airport i Moroni i Komorene klokken 02:30 lokal tid den 30. juni.
Flyet og mannskap
Det var 142 passasjerer og et mannskap på 11 ombord. Alle bortsett fra to personer skal ha vært fra Komorene. En flyplass-kilde hevdet at 66 av passasjerene i tillegg også var franske statsborgerere, men at mange av disse hadde doble statsborgerskap med Komorene. Mange skal ha bodd i Marseille, en fransk by med en To andre passasjerer skal ha vært europeiske.
Letingen etter omkomne og flyvrak
Ifølge lokalt politi, har den lille øynasjonen ingen muligheter til selv å gjennomføre en redningsaksjon til sjøs. To franske militære fly og et skip begynte å lete etter flyvraket.
Vraket ble etterhvert funnet utenfor kysten, nær byen Mitsamiouli. Sammen med vraket ble også flere kropper og materiale fra flyet funnet i sjøen. Kilder i flyselskapet Yemenia bekreftet etterhvert et 5 år gammelt barn var funnet i livet i sjøen.
BEA sendte et etterforskningsteam, sammen med spesialister fra Airbus, for å bistå i etterforskningen av ulykken.
Dictionnaire philosophique
Voltaire fant Diderot og d'Alemberts Encyclopédie for omfangsrik, og skrev et leksikon i håndbokformat. Han utelot bidragsyterens navn, og unngikk dermed sensuren.
Leksikonet er i utgangspunktet et allsidig oppslagsverk om alt fra geografi og historie til jus og bibelske emner. Voltaire brukte denne forma til å lufte sine tanker om kirke og teologi, det franske samfunnet og sine personlige fiender. Mange av artiklene er identiske med Voltaires tidligere bidrag til Encyclopédie.
Carl Størmer
Fredrik Carl Mülertz Størmer (1874-1957) var en norsk matematiker, geofysiker, nordlysforsker og fotograf.
Bakgrunn
Fredrik Carl Mülertz Størmer ble født 3. september 1874 i Skien og døde 13. august 1957 i Oslo. Han ble utdannet cand.real. i 1898, ble universitetsstipendiat i 1899. Han studerte sin matematikk ikke bare ved Det Kongelige Fredriks Universitet i Kristiania, men også ved Sorbonne i Paris (veiledere var Charles Émile Picard, Henri Poincaré, Paul Painlevé og andre) fra 1899 til 1900 og i Göttingen i Tyskland fra 1902.
Han ble gift med Adelaide (Ada) Clauson i 1900. De hadde fem barn. To av dem – Leif og Per – ble senere professorer ved Universitetet i Oslo; henholdsvis som paleontolog/geolog og botaniker.
Virke
Størmer var aktiv amatørfotograf som tok et stort antall fotografier av mennesker på Karl Johans gate i hovedstaden i 1890-årene. Mange av bildene er unike og av stor historisk interesse. Under jakken hadde han et skjult kamera, et «spionkamera» av merket C.P. Stirn også kalt Grays Vest Concealed etter oppfinneren. Kameraet hadde en rund glassplate med plass til seks eksponeringer og bildene ble runde. Fotografering på den tiden var som regel omstendelig og personer ble vanligvis fotografert pyntet og oppstilt hos profesjonell fotograf. Størmer fotografert folk i skjul ofte etter at han fikk deres oppmerksomhet ved å løfte på hatten og hilse høflig. Han tok blant annet et kjent bilde av Henrik Ibsen og en gammel og skrøpelig Ivar Aasen. Han arrangerte egne fotoutstillinger i byen. Han ble professor i matematikk ved Det Kongelige Fredriks Universitet fra 1903, en stilling han forble i frem til 1946. Størmer arbeidet en periode som Kristian Birkelands assistent, og nordlysforskning opptok det meste av hans vitenskapelige karriere. Han utviklet i 1909 sammen med Ole Krogness et spesielt kamera for å fotografere nordlyset og dro da nytte av erfaringene som amatørfotograf. Kamera og film måtte være særlig lysfølsomt for å fange nordlyset. Han brukte blant annet to kamera med flere mils avstand mellom for å beregne høyden til nordlyset; over telefon ble det gitt beskjed når bildet skulle tas.
Vitenskapelig produksjon
De fleste av hans matematiske arbeider handler om tallteori og funksjonsteori. Sine arbeider innen geofysikk delte han selv opp i følgende hovedgrupper:
Utmerkelser
Størmer var medlem av Det Norske Videnskaps-Akademi og av flere utenlandske vitenskapsselskaper. Han var æresdoktor ved University of Oxford, Københavns Universitet og ved Sorbonne-universitetet i Paris (1953). I 1902 mottok han Kong Oscar IIs medalje til belønning for fortjenstlig virksomhet i gull og ble ridder av 1. klasse av St. Olavs Orden i 1939 og fikk storkorset av samme orden i 1954.
Kogge
Kogge er fra 1100-tallet en betegnelse på et fartøy med dekk og seil. Koggen er bred, høy og relativt kort. Navnet kommer fra det tyske ordet «Kugel» som betyr kule.
Koggen og Hanseatene
Denne type skip ble utviklet av Hanseforbundet i middelalderen, og Hanseatenes handelsskip var i hovedsak kogger. Koggene spilte betydelig rolle i middelalderens skipsfart, ikke minst i Nordvest-Europa og Østersjøen.
Koggen ble i middelalderen brukt både som handelsskip og krigsskip. Den hadde overlegen lastekapasitet i forhold til de norrøne handelsskipene og utkonkurrerte derfor disse raskt.
Skipstypen
Skipstypen hadde mast med råseil og var gjerne i overkant av 20 meter lang. En kogge hadde rett stevn og var bygd med flat bunn uten kjøl; dette gjorde det mulig for skipet å bli stående på bunnen ved fjære sjø uten å kantre, og det kunne anløpe grunne havner. Bunnen var kravellbygd; bordplankene ligger kant i kant uten overlapping. Skipssiden og stevnene var derimot bygd i klink, hvor bordene overlapper hverandre. Et annet kjennetegn ved en kogge er at de tverrgående bjelker, såkalte "beter" stikker ut gjennom skrogets sider. De eldste kogger hadde sideror, mens de senere fikk ror i akterstevnen.
Marinarkeologiske funn
I Bremen havn ble det i 1962 funnet en godt bevart 23,5 m lang og 7,5 m bred kogge, som er dendrokronologisk tidfestet til ca. 1380. Den hadde 40 spant og høyden midtskips var ca. 5,3 m. Ved det påbygde akterspeilet var høyden ca. 7,5 m.
EM i curling 1994
Curling-EM 1994 ble arrangert 4. desember – 10. desember 1994 i Gärdeshallen i Sundsvall i Sverige.
Det deltok 19 lag for herrer og 17 lag for kvinner.
Eksterne lenker
WCF Statistics
Institutt for helse og samfunn
Institutt for helse og samfunn (HELSAM) er ett av tre institutt under Det medisinske fakultet ved Universitetet i Oslo.
HELSAM består av de tidligere enhetene «Institutt for allmenn- og samfunnsmedisin», «Institutt for helseledelse og helseøkonomi» og «Institutt for sykepleievitenskap og helsefag». Instituttet består per 2023 av seks avdelinger:
HELSAM er ansvarlig for koordinering av bachelorprogrammet i Helseledelse og helseøkonomi, åtte masterprogram og deler av profesjonsstudiet i medisin (allmennmedisin, samfunnsmedisin, samt faget Kunnskapshåndtering, ledelse og kvalitetsforbedring (KLoK)).
Instituttet ledes til daglig av instituttleder Elin Olaug Rosvold, med instituttrådet som viktigste rådgivende organ.
Deltaprosjektet
Deltaprosjektet (ned.: Deltawerken) er et beskyttelsessystem mot oversvømmelser ved stormer og høyvann i Nederland i deltaet til elvene Rhinen, Maas og Schelde. De ulike forsvarsverkene ligger i provinsene Zeeland og sydlige deler av Zuid-Holland.
Prosjektet ble påbegynt etter de omfattende oversvømmelsene i 1953 som kostet over 1800 mennesker livet. I prosjektet inngår flere demninger og barrierer i de mange elvegrenene og havvikene i deltaet. Planen ble gjennomført over en periode på omtrent 40 år. Den første ferdige barrieren var Stormvloedkering Hollandse IJssel som sto ferdigbygget i 1958. Den siste delen, Maeslantkering, ble ferdig i 1997.